**Titulli i Programit të Trajnimit:** Identifikimi i nxënësve me vështirësi në shkrim e lexim dhe ofrimi i mbështetjes për tejkalimin e vështirësive

Programi i trajnimit ka për qëllim ofrimin e mbështetjes për mësimdhënës për punë me nxënës me vështirësi në shkrim dhe lexim.

**Lloji i programit:** Plotësues (60 orë pune)

**Rezultatet e programit:**

Në përfundim të programit të trajnimit, secili nga pjesëmarrësit duhet të arrijë këto rezultate:

* Identifikon vështirësitë e nxënësve në shkrim dhe lexim;
* Përdor instrumentet e vlerësimit individual dhe grupor të shkathtësive të leximit dhe shkrimit;
* Analizon dhe interpreton rezultatet e dala nga instrumentet e vlerësimit;
* Përdor metoda alternative të mësimdhënies për punë me nxënësit që kanë vështirësi në lexim dhe shkrim;
* Krijon materiale alternative të nxënit për të mbështetur nxënësit që kanë vështirësi në shkrim dhe lexim;
* Harton dhe zbaton plane individuale për nxënësit me vështirësi në shkrim dhe lexim;
* Ofron mbështetje për nxënësit me vështirësi në shkrim dhe lexim;
* Udhëzon drejtë mësimdhënësit tjerë si tu ofrohet mbështetja nxënësve me vështirësi në shkrim dhe lexim.

Temat kryesore që shqyrtohen gjatë trajnimit janë:

* **Vështirësitë në shkrim dhe lexim;**

Në kuadër të kësaj teme do të shqyrtohen:

* Aspektet konceptuale lidhur me vështirësitë në shkrim dhe lexim;
* Dallimet mes nxënësve me vështirësi dhe nxënësve me nevoja të veçanta;
* Llojet e vështirësive në shkrim dhe lexim;
* Karakteristikat e nxënësit me vështirësi në shkrim dhe lexim.
* **Identifikimi i nxënësve me vështirësi në shkrim dhe lexim**;

Mësimdhënësit do të informohen dhe përgatiten për:

* Identifikimin e vështirësive në shkrim dhe lexim
* Përdorimin e instrumenteve të vlerësimit individual dhe vlerësimit grupor të shkathtësive të leximit dhe shkrimit
* Interpretimi i rezultateve të testimit
* **Planifikimi individual**

Mësimdhënësve do tu ofrohen informacione të nevojshme dhe do të aftësohen për:

* Hartimin e planit individual për nxënësit me vështirësi në shkrim dhe lexim;
* Zbatimin e planit individual
* **Organizimi i punës për nxënësit me vështirësi në shkrim dhe lexim;**

Do të ofrohen informacione për organizimin e punës me nxënësit me vështirësi në lexim dhe shkrim:

* Krijimi i grupeve të leximit dhe shkrimit;
* Puna me grupet e leximit dhe shkrimit.
* **Materialet didaktike që ndihmojnë në tejkalimin e vështirësive në shkrim dhe lexim;**

Fokusi është në:

* Hartimin e materialeve didaktike
* Përdorimi i materialeve didaktike

Përveç pjesëmarrjes në trajnim, mësimdhënësit angazhohen edhe me punë praktike në shkollë. Organizimi dhe realizimi i mësimit plotësues për nxënësit me vështirësi në shkrim dhe lexim, bëhet nën udhëheqjen e koordinatorit të projektit me bazë në shkollë si dhe e tërë puna monitorohet dhe metorohet nga koordinatori i projektit në shkollë dhe trajnerët e programit